CELEX: 62018CO0332
Language: el
Date: 2020-01-23 00:00:00
Title: Διάταξη περί διορθώσεως της 23ης Ιανουαρίου 2020.#Mytilinaios Anonymos Etairia – Omilos Epicheiriseon κατά Ευρωπαϊκή Επιτροπή.#Διόρθωση αποφάσεως.#Υπόθεση C-332/18 P.

ΔΙΑΤΑΞΗ ΤΟΥ ΔΙΚΑΣΤΗΡΙΟΥ (όγδοο τμήμα)
   της 23ης Ιανουαρίου 2020 (
         *1
      )
   «Διόρθωση αποφάσεως»
   Στην υπόθεση C‑332/18 P‑REC,
   με αντικείμενο αίτηση αναιρέσεως δυνάμει του άρθρου 56 του Οργανισμού του Δικαστηρίου της Ευρωπαϊκής Ένωσης, που ασκήθηκε στις 21 Μαΐου 2018,
   
      Μυτιληναίος Ανώνυμος Εταιρία – Όμιλος Επιχειρήσεων, με έδρα το Μαρούσι (Ελλάδα), πρώην Αλουμίνιον της Ελλάδος ΒΕΑΕ, εκπροσωπούμενη από τους Ν. Κορογιαννάκη, Ν. Κεραμίδα, Ε. Χρυσάφη, Δ. Διακόπουλο και Α. Κομνηνό, δικηγόρους, καθώς και από τον K. Struckmann, Rechtsanwalt,
   αναιρεσείουσα,
   όπου οι λοιποί διάδικοι είναι:
   η Ευρωπαϊκή Επιτροπή, εκπροσωπούμενη από τους A. Μπουχάγιαρ και É. Gippini Fournier,
   καθής πρωτοδίκως,
   η Δημόσια Επιχείρηση Ηλεκτρισμού AE (ΔΕΗ), με έδρα την Αθήνα (Ελλάδα), εκπροσωπούμενη από τους E. Μπουρτζάλα και D. Waelbroeck, avocats, καθώς και από τους Χ. Συνοδινό, Χ. Ταγαρά και E. Σαλακά, δικηγόρους,
   παρεμβαίνουσα πρωτοδίκως,
   ΤΟ ΔΙΚΑΣΤΗΡΙΟ (όγδοο τμήμα),
   συγκείμενο από τους L. S. Rossi, πρόεδρο τμήματος, J. Malenovský και F. Biltgen (εισηγητή), δικαστές,
   γενικός εισαγγελέας: G. Pitruzzella
   γραμματέας: A. Calot Escobar
   αφού άκουσε τον γενικό εισαγγελέα,
   εκδίδει την ακόλουθη
   
      Διάταξη
   
   
            1
         
         
            Στις 11 Δεκεμβρίου 2019, το Δικαστήριο (όγδοο τμήμα) εξέδωσε την απόφαση Μυτιληναίος Ανώνυμος Εταιρία – Όμιλος Επιχειρήσεων (C‑332/18 P, EU:C:2019:1065).
         
      
            2
         
         
            Το κείμενο της αποφάσεως αυτής στη γλώσσα διαδικασίας περιέχει παροράματα τα οποία πρέπει να διορθωθούν αυτεπαγγέλτως, δυνάμει του άρθρου 154, παράγραφος 1, του Κανονισμού Διαδικασίας του Δικαστηρίου, το οποίο εφαρμόζεται στην αναιρετική διαδικασία σύμφωνα με το άρθρο 190, παράγραφος 1, του Κανονισμού Διαδικασίας.
         
       
         
            Για τους λόγους αυτούς, το Δικαστήριο (όγδοο τμήμα) διατάσσει:
         
       
         
            
                     
                        1)
                     
                  
                  
                     
                        Το κείμενο της αποφάσεως της 11ης Δεκεμβρίου 2019, Μυτιληναίος Ανώνυμος Εταιρία – Όμιλος Επιχειρήσεων (C‑332/18 P, EU:C:2019:1065), συμπληρώνεται, μετά τη σκέψη 173, ως εξής:
                     
                     
                        «Επί των δικαστικών εξόδων
                     
                     
                              
                                 174
                              
                           
                           
                              
                                 Κατά το άρθρο 184, παράγραφος 2, του Κανονισμού Διαδικασίας, όταν η αίτηση αναιρέσεως απορρίπτεται ως αβάσιμη, το Δικαστήριο αποφαίνεται επί των δικαστικών εξόδων. Κατά το άρθρο 138, παράγραφος 1, του Κανονισμού Διαδικασίας, που εφαρμόζεται στην αναιρετική διαδικασία δυνάμει του άρθρου του 184, παράγραφος 1, του ίδιου Κανονισμού, ο ηττηθείς διάδικος καταδικάζεται στα δικαστικά έξοδα εφόσον υπάρχει σχετικό αίτημα του νικήσαντος διαδίκου. Δεδομένου ότι η Επιτροπή και η ΔΕΗ ζήτησαν την καταδίκη της αναιρεσείουσας και αυτή ηττήθηκε, πρέπει να καταδικαστεί στα έξοδα της παρούσας δίκης.»
                              
                           
                        
               
       
         
            
                     
                        2)
                     
                  
                  
                     
                        Το σημείο 2 του διατακτικού της αποφάσεως αυτής διαγράφεται.
                     
                  
               
       
         
            
                     
                        3)
                     
                  
                  
                     
                        Το σημείο 3 του διατακτικού της εν λόγω αποφάσεως διορθώνεται ως εξής:
                     
                     
                              
                                 «2)
                              
                           
                           
                              
                                 Καταδικάζει την Μυτιληναίος Ανώνυμος Εταιρία – Όμιλος Επιχειρήσεων στα δικαστικά έξοδα.»
                              
                           
                        
               
       
         
            
                     
                        4)
                     
                  
                  
                     
                        Το πρωτότυπο της παρούσας διατάξεως επισυνάπτεται στο πρωτότυπο της διορθωθείσας αποφάσεως. Μνεία της διατάξεως αυτής γίνεται στο περιθώριο του πρωτοτύπου της εν λόγω αποφάσεως.
                     
                  
               
       
            
               
                  Λουξεμβούργο, 23 Ιανουαρίου 2020.
                  
                     
                        Ο Γραμματέας
                        A. Calot Escobar
                     
                     
                        Η Πρόεδρος του ογδόου τμήματος
                        L. S. Rossi
                     
                  
               
            
         (
         *1
      )	Γλώσσα διαδικασίας: η ελληνική.